Kunnian Kuninkaan seurakunta, Jerusalem
Shalom, ystävät! Olen Oren Lev Ari,
Kunnian Kuninkaan messiaanisen seurakunnan pastori.
On hienoa puhua teille tämän 30 minuutin ajan.
Olkaa mukana. Olen varma, että Jumala siunaa teitä.
Tänään puhun Herran siunaamasta elämästä,
Jeshua Messiaan nimessä.
Kol. 1:13:
Isä "...on pelastanut meidät pimeyden vallasta -
ja siirtänyt meidät rakkaan Poikansa valtakuntaan.
Hänessä meillä on lunastus, syntien anteeksisaaminen..."
On totta, että Jumala teki Jeshuassa työnsä kerralla ainiaaksi.
Ristillä Jeshua teki Jumalan täydellisen tahdon.
Jeshua Messias on Jumalan ainoa Poika,
joka antoi henkensä koko maailman edestä.
Joh. 3:16: "Sillä niin on Jumala maailmaa rakastanut,
että hän antoi ainokaisen Poikansa, ettei yksikään, joka häneen uskoo,
hukkuisi, vaan hänellä olisi iankaikkinen elämä".
Kun Jeshua vuodatti verensä ihmisten syntien edestä,
Jerusalemissa tapahtui jotain mielenkiintoista.
Temppelin esirippu repesi ylhäältä alas, ja Pyhä Henki tuli ulos.
Henki peitti koko maanpiirin.
Jokainen, joka ottaa Jeshuan vastaan...
Miten se tapahtuu? "Sydämen uskolla tullaan vanhurskaaksi -
ja suun tunnustuksella pelastutaan" (Room. 10:10).
Kun ihminen uskoo sydämessään ja tunnustaa suullaan,
Jumala siirtää hänet Saatanan pimeyden valtakunnasta -
valon valtakuntaan.
Näin todellakin käy, kun uskomme Jeshuaan.
Pimeyden valtakunta lähtee meistä kuitenkin vähitellen.
Jumalan Pojan valtakunnan täytyy vallata sijaa -
sydämessämme, sielussamme, tahdossamme, ajattelussamme -
ja jopa ruumiissammekin, koska se on Pyhän Hengen temppeli.
Se on prosessi.
Meidän täytyy opetella antamaan itsemme Jumalalle.
Room. 14:17 sanoo, ettei Jumalan valtakunta ole syömistä ja juomista,
vaan vanhurskautta ja rauhaa ja iloa Pyhässä Hengessä.
Ei riitä, että annamme Jumalan valtakunnalle sijan sydämessämme.
Meidän täytyy antaa Jumalan valtakunnan vallata -
sisimpämme kokonaan.
Mitä se tarkoittaa?
Jumala otti meidät pois pimeyden valtakunnasta -
sen ansiosta, mitä Hän teki.
Katsotaan mitä Kolossalaiskirjeen luku 2 sanoo.
Paavali sanoo jotain mielenkiintoista.
Kol. 2:14: "...pyyhki pois sen kirjoituksen säädöksineen,
joka oli meitä vastaan ja oli meidän vastustajamme;
sen hän otti meidän tieltämme pois ja naulitsi ristiin.
Hän riisui aseet hallituksilta ja valloilta...
hän sai heistä hänen kauttaan voiton riemun."
Jumala toi meidät Poikansa valtakuntaan.
Nyt meidän täytyy tahtoa,
että Jumalan valtakunta saisi sijaa meissä ja vahvistuisi,
ja että oppisimme vaeltamaan -
Jumalan ajatuksissa, sanoissa ja teoissa.
Sitä Jumala tahtoo. Se on siunattua elämää.
Jos annamme elämämme Jumalan valtakunnalle,
ja annamme sen tulla sisällemme asumaan,
saamme elää Herran siunauksessa.
"Herran siunaus rikkaaksi tekee, ei oma vaiva siihen mitään lisää."
(San. 10:22)
Jumala toi meidät Poikansa valtakuntaan.
Nyt meidän täytyy antaa valtakunnan vallata sisimpämme.
Valtakunta opettaa meitä sisältä käsin.
Se on vanhurskautta, rauhaa ja iloa Pyhässä Hengessä.
Katsotaan Filippiläiskirjeen lukua 2.
Se on mielenkiintoinen kohta.
Sen jälkeen näytän, mitä Jeshua sanoi Jumalan valtakunnasta.
Fil. 2:12-16:
"...rakkaani, samoin kuin aina olette olleet kuuliaiset, niin ahkeroikaa,
ei ainoastaan niinkuin silloin, kun minä olin teidän tykönänne,
vaan paljoa enemmän nyt, kun olen poissa,
pelolla ja vavistuksella, että pelastuisitte; sillä Jumala on se,
joka teissä vaikuttaa sekä tahtomisen että tekemisen,
että hänen hyvä tahtonsa tapahtuisi.
Tehkää kaikki nurisematta ja epäröimättä..."
Hän kirjoittaa uskoville,
että kaikki täytyy tehdä nurisematta ja epäröimättä.
Jos et ole antanut Jumalan valtakunnan vallata -
sydämesi, sielusi ja mielesi maaperää,
et voi elää siunattua elämää.
Silloin nuriset, epäröit ja vastustelet.
Miten sitten voit antaa sen? Sanot vain Jumalalle, että haluat sitä.
Rukoile, kaipaa ja ano sitä.
Rukoile Jumalalta ilmestyksen ja viisauden Henkeä.
Maailmassa on kaksi valtakuntaa:
Jumalan valtakunta ja Saatanan valtakunta, Babylon.
Sinusta riippuu, kummassa valtakunnassa elät.
Se alkaa sisältä päin, sieltä minne kukaan ei näe.
Katsotaan mitä Jeshua sanoi Luuk. 17:20-21:ssa.
Hän sanoo mielenkiintoisen seikan Jumalan valtakunnasta.
Luuk. 17:20-21:
"Ja kun fariseukset kysyivät häneltä, milloin Jumalan valtakunta oli tuleva,
vastasi hän heille ja sanoi:
'Ei Jumalan valtakunta tule nähtävällä tavalla,
eikä voida sanoa: 'Katso, täällä se on', tahi: 'Tuolla'
sillä katso, Jumalan valtakunta on sisällisesti teissä'."
Jumalan valtakunta on ihmisen sisällä.
Fariseukset etsivät ulkoisia asioita.
Jumalalle ovat tärkeitä sisäiset asiat, jotka ovat salassa.
Sieltä ne tietysti tulevat ilmi teoissa,
jotka kaikki näkevät.
Kuten Hepr. 11:3 sanoo,
kaikki mikä nähdään, on syntynyt näkymättömästä.
Jumalalle on tärkeää, mitä sisällämme on.
Jumala rakastaa meitä, Hän on Isämme.
Ei riitä, että annamme Hänelle itsemme ulkoisesti.
Ei Jeshua kuollut siksi, että meistä tulisi uskonnollisia fariseuksia.
Jeshua kuoli, että meistä tulisi Jumalan lapsia,
Hänen kaltaisiaan.
Ei Hän kuollut perustaakseen uuden lahkon fariseuksia,
jotka keskittyvät vain ulkoiseen uskonnollisuuteen.
Jeshua haluaa, että keskitymme siihen, mikä Hänelle on tärkeää.
Hänelle oli tärkeää toteuttaa Isän tahto.
Hän oli täällä siksi, että rakasti Isäänsä.
Hän hylkäsi valtakuntansa ja kunniansa,
jotta Hänen kaltaisiaan tulisi lisää - miljoonia, jopa miljardeja.
Heille olisivat tärkeitä sisäiset, eivätkä ulkoiset asiat.
Mutta fariseukset eivät ottaneet Häntä vastaan.
Jeshua nuhteli heitä jatkuvasti ulkokultaisuudesta.
Hän sanoi, että he yrittivät tehdä hyvää ulkoisesti.
He halusivat näyttää, että he rukoilivat -
ja hallitsivat Mooseksen lain.
Hän sanoi, että he olivat sisältä kuin hautoja,
joiden sisällä oli kuivia luita.
Siellä ei ollut Jumalan voimaa eikä tuntemusta.
Jumalan valtakunta ei toiminut heissä.
Siksi vetoan teihin veljet ja siskot:
antakaa Pyhän Hengen muuttaa teidät Jumalan Sanalla.
Ette tahdo palata enää sinne missä olitte.
Luimme jakeet Efesolaiskirjeen luvusta 2. Palataan niihin.
Jokainen haluaa sinne, missä hänen on hyvä olla.
Jokainen haluaa Jumalan siunauksia.
Tiedän että jokainen katsoja haluaa jotain parempaa.
Harva kuitenkin tietää, miten sen saa.
Harva tietää, miten Jumalan siunauksessa voi elää.
Haluan auttaa teitä.
Luetaan yhdessä Fil. 2:12:
"...rakkaani, samoin kuin aina olette olleet kuuliaiset, niin ahkeroikaa,
ei ainoastaan niinkuin silloin, kun minä olin teidän tykönänne,
vaan paljoa enemmän nyt, kun olen poissa,
pelolla ja vavistuksella, että pelastuisitte..."
Tämä ei tarkoita inhimillistä pelkoa, vaan pyhää pelkoa.
Tarvitsette sitä, koska Herran pelko on viisauden alku.
"...sillä Jumala on se, joka teissä vaikuttaa -
sekä tahtomisen että tekemisen, että hänen hyvä tahtonsa tapahtuisi.
Tehkää kaikki nurisematta ja epäröimättä,
että olisitte moitteettomat ja puhtaat, olisitte tahrattomat Jumalan lapset -
kieron ja nurjan sukukunnan keskellä,
joiden joukossa te loistatte niinkuin tähdet maailmassa..."
Miksi Israelin kansan koko sukupolvi kuoli erämaassa?
Siksi, etteivät he ottaneet vastaan sitä, mitä Jumala antoi heille.
Heidän sisällään ei ollut luvattua maata.
Mitä he tekivät koko ajan? Nurisivat ja epäröivät.
He löysivät jatkuvasti jotain valittamisen aihetta.
He kapinoivat Jumalaa vastaan,
ja Hänen voideltujaan, Moosesta ja Aaronia, vastaan.
He eivät antaneet Jumalan Sanalle sijaa elämässään.
He lähtivät Egyptistä, eli maailmallisesta valtakunnasta,
mutta Egypti ei lähtenyt heistä.
Samoin meidätkin Jumala toi valoon, Poikansa valtakuntaan,
mutta nyt Pyhä Henki toimii, että pimeyden valtakunta lähtisi meistä.
Se ei ole helppoa. Joskus se tekee kipeää.
Jeshua kuoli ristillä ja nousi kuolleista,
jotta Jumala voisi tuoda meidät Poikansa valtakuntaan.
Hän ei tehnyt sitä siksi, että pysyisimme fariseuksina,
joilla ei ole Pyhän Hengen ilmoitusta.
Hän teki sen, että meistä tulisi Jumalan lapsia,
ja että loistaisimme kuin tähdet maailmassa.
"Tahrattomat Jumalan lapset kieron ja nurjan sukukunnan keskellä."
Jeshua teki sen, että meistä tulisi Hänen kaltaisiaan.
Hän opetti meille tämän rukouksen. Minkä rukouksen?
"Isä meidän, joka olet taivaissa! Pyhitetty olkoon sinun nimesi,
tulkoon sinun valtakuntasi..." Mistä Hänen valtakuntansa tulee?
Hän sanoi, että Hänen valtakuntansa on sisällämme.
Mistä sen siis pitää tulla?
"Tapahtukoon sinun tahtosi myös maan päällä niin kuin taivaassa..."
Hänen tahtonsa on Hänen valtakunnassaan.
Jumalan valtakunnan täytyy tulla sisällemme.
Se ei ehkä tunnu mukavalta syntiselle lihalle.
Emme ymmärrä sitä, ja se tuntuu pahalta.
Se on kuoleman prosessi. Kuolemme itsellemme.
Mutta kun kuolemme, Jumala antaa meille voiman nousta kuolleista.
Se joka ei ole kuollut, ei saa ylösnousemusvoimaa.
Tärkeintä on kuolla itsellemme,
omalle egolle ja lihallisille asioille,
koska Jumala on siirtänyt meidät pimeyden valtakunnasta -
Poikansa Jeshuan valtakuntaan.
Saamme kaiken mitä tarvitsemme -
voittaaksemme pimeyden valtakunnan sisällämme.
Emme silti saa sysätä vastuuta itsestämme Jumalalle.
Luotuaan ihmisen Jumala asetti hänet Eedenin puutarhaan,
ja antoi hänelle kaksi asiaa: vastuun ja auktoriteetin.
Jumala yrittää palauttaa meidät -
Raamatun kahteen ensimmäiseen lukuun.
Hän haluaa meidän elävän Hänen puutarhassaan ja kuulevan Häntä.
Hän haluaa tulla kävelylle kanssamme.
Hän haluaa meidän tottelevan siksi, että olemme Hänen ystäviään,
ja rakastamme Häntä niin kuin Hän rakastaa meitä.
Se on siunattua elämää.
Jos emme vaella Jumalan valtakunnassa,
jos valtakunta ei valloita sydäntemme, sielumme ja ruumiimme maaperää,
emme elä siunattua elämää, vaikka Jeshua maksoi siitä.
Hän haluaa sitä. Ei hän muuten olisi tullut ja kuollut sen edestä.
Koska Hän teki sen, Hän haluaa meidän elävän niin.
Palataan Roomalaiskirjeen lukuun 14.
Katsotaan, mitä Paavali sanoo Jumalan valtakunnasta.
Room. 14:17:
"...sillä ei Jumalan valtakunta ole syömistä ja juomista,
vaan vanhurskautta ja rauhaa ja iloa Pyhässä Hengessä."
Valtakunnassa on kuningas, jonka alaisia kaikki ovat.
Jumalan valtakunnassa ei totella pelosta vaan rakkaudesta -
ja pyhästä pelosta.
Siellä ymmärretään syvällisesti, kuka Jumala on ja mitä Hän teki.
Sisällämme Pyhä Henki johdattaa meitä -
meidän omaksi eduksemme.
Kuvittelemme usein, että elämme niin Jumalan eduksi.
Ei, se on meidän oma etumme.
Hän on kuninkaiden Kuningas. Hän elää niin kuin elää.
Kun päätämme elää niin,
ja otamme sen ilmoituksen vastaan,
saamme siunatun elämän.
Käännyn teidän puoleenne, missä olettekin:
Jeshua Messias on Herra, Jumalan Poika.
Ilman Häntä ette saa siunattua elämää,
koska Hän on tie, totuus ja elämä,
eikä kukaan pääse Isän luo muutoin kun Hänen kauttaan (Joh. 14:6).
Kutsun teitä ottamaan vastaan Jeshua Messiaan,
sielunne ja henkenne pelastuksen.
Rukoile kanssani tämä lyhyt rukous koko sydämestäsi,
niin elämäsi alkaa muuttua.
Jumala puuttuu elämääsi ja osoittaa suuren rakkautensa.
Toista perässäni ja rukoile kanssani.
Taivaallinen Isämme,
myönnän, että Sinä olet Elävä Jumala.
Anna anteeksi syntini.
Olen tehnyt syntiä,
mutta uskon, että Jeshua kuoli syntieni edestä,
ja nousi kolmantena päivänä kuolleista -
ja vanhurskautti minut Hengessä.
Avaan sydämeni. Tule Herra Jeshua sydämeeni.
Ole Vapahtajani ja Herrani.
Kasta minut Pyhällä Hengellä.
Rukoilen Isän, Pojan ja Pyhän Hengen nimessä.
Jos todella rukoilit koko sydämestäsi, sinusta on tullut Jumalan lapsi.
Hän vei sinut pimeyden valtakunnasta valon valtakuntaan.
Etsi nyt seurakunta, jossa on pastori ja veljiä ja siskoja,
jotka opettavat, rakastavat ja ohjaavat sinua -
Jumalan Sanan mukaisesti Pyhässä Hengessä.
Rukoilen myös sairaiden puolesta.
Jumala ei ole lopettanut työtään.
Hän toimii tänäänkin. Jeshua on sama eilen, tänään ja ikuisesti.
Hän paransi sairaita, karkotti pahoja henkiä ja teki ihmeitä,
ja niin Hän tekee tänäänkin.
Jos tarvitsette parantumista, ottakaa tämä rukous vastaan.
Kiitos Herra voimastasi ja Pyhästä Hengestäsi.
Rukoilen jokaisen puolesta,
joka katsoo tätä ohjelmaa.
Isä, jos he tarvitsevat parantumista,
olet sanonut, että parantuminen on lastesi leipää.
Jeshua Messiaan nimessä rukoilen: Isä, paranna ja täytä Pyhällä Hengellä!
Ohjaa heidät totuuteen ja anna heille syötävää:
Sanaasi ja parantamistasi, ja juotavaksi uutta viiniä.
Siunaa heitä ja paranna heidät Jeshuan nimessä.
Anna armoa armon päälle. Sanokoot lääkärit mitä tahansa.
Sinä olet voimallinen ja parantava Jumala.
Jeshuan haavoissa me olemme parantuneet.
Julistan täydellistä parantumista ja Jumalan rauhaa Pyhässä Hengessä.
Siunaan heitä Jeshua Messiaan nimessä, aamen ja aamen!
Veljet ja siskot, olkaa yhteydessä meihin.
Kirjoittakaa meille rukouspyyntöjä. Saamme muuten todistuksianne.
On hienoa, että Sana täältä Jerusalemista -
on vahvistanut ja rohkaissut teitä ja parantanut teidät,
ja antanut teille toivoa. Iloitsen siitä. Kirjoittakaa meille.
Toistan: Jumala on siirtänyt meidät pimeyden valtakunnasta -
ainoan Poikansa Jeshuan valtakuntaan.
Nyt Jumala toimii Henkensä kautta Jumalan Sanan kanssa,
että Jumalan valtakunta valtaisi alaa sisällämme.
Silloin muutumme ja alamme elää siunattua elämää.
Lähdimme Egyptistä,
ja nyt annamme Jumalan poistaa meistä Egyptin,
eli tämän maailman valtakunnan, joka ei tottele Jumalaa.
Ei se voi totella, koska tämän maailman valtias on Saatana.
Emme halua yhteyttä Saatanaan emmekä kirouksia.
Jeshua kuoli ja tuli kiroukseksi edestämme,
että me saisimme siunauksen. Katsotaan se kohta: Gal. 3:13.
Se on vahvaa sanaa, ja siihen pitää uskoa. Uskon siihen lujasti.
Tapahtukoon meille uskomme mukaan.
Gal. 3:13:
"Kristus on lunastanut meidät lain kirouksesta,
kun hän tuli kiroukseksi meidän edestämme -
sillä kirjoitettu on: 'Kirottu on jokainen, joka on puuhun ripustettu' -
että Aabrahamin siunaus tulisi Jeesuksessa Kristuksessa -
pakanain osaksi ja me niin uskon kautta saisimme luvatun Hengen."
Siunatkoon Jumala teitä!
Olen Oren Lev Ari, messiaanisen seurakunnan pastori Jerusalemista.
Rakastan teitä, ja Jumala rakastaa meitä kaikkia.
Shalom Jerusalemista!
Suomennos: Hannele Tainio